Document ID: 31993D0623

Komisjoni otsus,
20. oktoober 1993,
millega kehtestatakse registreeritud hobuslaste identifitseermisdokument (pass)
(93/623/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 26. juuni 1990. aasta direktiivi 90/427/EMÜ zootehniliste ja genealoogiliste tingimuste kohta ühendusesisesel kauplemisel hobuslastega, [1] eriti selle artikli 8 lõike 1 esimest lõiku,
ning arvestades, et:
registreeritud hobuslaste identifitseerimisdokumendid peavad võimaldama teha kindlaks loomade päritolu ja sisaldama üksikasju hobuslaste põlvnemise kohta;
nõukogu võttis 26. juunil 1990. aastal vastu direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [2] viimati muudetud direktiiviga 92/36/EMÜ [3]; vastavalt sellele direktiivile on registreeritud hobuste impordiks koostatud spetsiaalsed veterinaarsertifikaadid; sellised sertifikaadid osutavad identifitseerimisdokumendile (passile);
direktiivi 90/426/EMÜ kohaselt peab identifitseerimisdokumendi väljastama tõuaretusasutus või muu vastava loomatõu tõuraamatut või registrit haldav päritoluriigi pädev asutus või mis tahes võistlushobuste või traavlitega tegelev rahvusvaheline ühendus või organisatsioon; identifitseerimisdokument peab sisaldama teatavaid andmeid looma tervise kohta, mis annaks tagatise hobuslase tervisliku seisundi osas;
registreeritud hobuslaste identifitseerimise ja nende tervist käsitlevate, eelkõige vaktsineerimiseks ja laboratoorsete uuringute tegemiseks vajalike andmete kättesaadavuse tagamiseks tuleks ette näha identifitseerimisdokument;
käesolevas otsuses ettenähtud meetmed on kooskõlas alalise zootehnikakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Registreeritud hobuslaste identifitseerimisdokumendid peavad olema kooskõlas lisa sätetega.
Artikkel 2
Artiklis 1 osutatud identifitseerimisdokumendid:
- võivad olla saatedokumentideks enne 1. jaanuari 1998 sündinud registreeritud hobuslastele,
- peavad olema saatedokumentideks 1. jaanuaril 1998 või pärast seda sündinud registreeritud hobuslastele.
Artikkel 3
Käesolev otsus on adresseeritud liikmesriikidele.
Brüssel, 20. oktoober 1993

Labels: 0
3
5
6